Wat Gameways se natuurkursusse so besonders maak is die feit dat die kursusse aangebied word deur topgehalte aanbieders wat elkeen 'n spesialis is in hulle onderskeie velde. Ons aanbieders het 'n passie vir die natuur en strewe om soveel moontlik van hulle kennis en ervaring aan studente oor te dra.
Vir ons is elke student spesiaal en hier word studente deel van die Gameways familie. Die lewenslange vriendskappe en herinneringe wat deur die loop van die kursus gesmee is maak hierdie 'n eens in 'n leeftyd ervaring.​
Geleë in die hartjie van die beeldskone Limpopo Bosveld sowat 60 km vanaf Lephalale (Ellisras) sal julle ons vind. Hier word mede-natuurliefhebbers met ope arms verwelkom en beloof om aan elkeen 'n onvergeetlike ervaring te bied. Studente word gehuisves in die gemak van 'n pragtige opleidings fasiliteit wat oor al die geriewe beskik om te verseker dat studente hulle volle potensiaal kan bereik.
Gameways se opleidingsfasiliteit bied verfrissende swembaddens, 'n ontspannings lokaal, hindernisbaan, 'n groot eetsaal waar ons professionele kok gebalanseerde etes aan ons studente voorsit en 'n lesingslokaal waar teoretiese kennis aangebied sal word.